**Varró Dániel – A 21. századi temegén (TÉTEL)**

**Varró Dániel és az „egy kis 21. századi temegén” bemutatása**:

**1, Adatoló**
· 1977-ben született Budapesten.
· Első verseit 12 éves korában írta.
· ELTE BTK magyar-angol szakán végzett.
· Gimnazista kora óta publikált verseket és műfordításokat különböző irodalmi lapokban és folyóiratokban. (Holmi, Élet és Irodalom, Jelenkor, Mozgó Világ, Sárkányfű)
· Első költői sikereit à a Bögre azúr c. kötet fülszövege szerint, 12 évesen érte el, egy eposztrilógiával. (Nyuszika, Nyuszika szerelme, Nyuszika estéje)
· 5 önálló kötete jelent meg napjainkig.
- Bögre azúr (1999)
- Túl a Maszat-hegyen (2003) verses meseregény, Varró Dániel Presser Gáborral együtt dolgozta fel a könyvet báb-musical formájában.
- **Szívdesszert**(2007)
- Akinek a lába hatos (2010)à korszerű mondókák kisbabáknak címmel jelent meg.
- Akinek a foga kijött (2011)à még korszerűbb mondókák kevésbé kis babáknak.
· Műfordítói tevékenységet végez, verseket, színdarabokat fordít. (pl.: *A gateway to the Sea - Kapu a tengerre, Robert Frost versei*, [*William Shakespeare*](http://hu.wikipedia.org/wiki/William_Shakespeare)*: Lear király,*[*William Congreve*](http://hu.wikipedia.org/wiki/William_Congreve)*: Így él a világ,*[*Tom Stoppard*](http://hu.wikipedia.org/w/index.php?title=Tom_Stoppard&action=edit&redlink=1)*: Travesztiák*etc.)
· 1999 óta a József Attila Kör (JAK), 2005 óta a Szépírók Társasága, 2008 óta pedig a MAOE tagja is.
· Irodalmi és művészeti tevékenységének elismerését, fiatal kora ellenére, már most számos díj és kitüntetés jelzi. Így pl.: Az Év Gyermekkönyve díj, József Attila-díj, Magyar Köztársaság Arany Érdemkeresztje, Színikritikusok díja- Legjobb új magyar dráma etc..

**2, Varró stílusának jellegzetes jegyei:**
· Különböző nyelvi rétegek keverése, merész szóhasználat.
· Üde, friss, kamaszosan őszinte hangja belopja magát az ifjúság szívébe, a középkorú és idősebb olvasókat pedig felvidítja.
· Nyelvi humor: játszik a nyelvvel, valamint a poétikai eszközökkel; posztmodern nyelvjátékok.
· Újítása forradalmasítja fennálló irodalmi beszédet.
· Újszerű tematika: a hétköznapi, profán történésekben, mozzanatokban ábrázolja a különöst és a szerelmet is. (lásd később Szívdesszert)
· Műfaji sokszínűség a Szívdesszert kötetben jól megfigyelhető.

**3, A posztmodern Varró Dani**
Miben rejlik posztmodernsége?
· Intertextualitásában
- Ahagyomány teljesen szabad kezelése.
- A szövegvilág „telített”, már nem lehet olyat írni, amit nem írtak meg előttünk, ha a dolgok nem megírhatóak, akkor már csak újraírhatóak. („az irodalom bezáródik önmagába”)
- Az irodalom már nem teremtés, ábrázolás, hanem a létező történetek, képek, szimbólumok újrarendezése.
- Ez az intertextualitás felbontja a határokat a saját és a mások által létrehozott szövegek között, és a szöveg és szöveg közötti párbeszédet helyezi előtérbe
· Műveiben tehát tetten érhető más szövegek idézése tudatos beszél azokkal a szövegekkel, amely az átlagos magyar irodalmi műveltséggel rendelkező olvasó középiskolai tanulmányainak, valamint a memoritereknek köszönhetően tisztában van.
(Csokonai, Petőfi, Babits, Kosztolányi, Weöres, Tandori… etc.)
· Ennek következtében a hagyománnyal való újabb viszony van kialakulóban.
· Szövegtípusok vegyítése, újak születése. (SMS-vers)
· Antipoétikus nyelvhasználat szerepe nő.
· Nyitott formákkal az olvasó saját jelentésteremtését helyezi előtérbe.

**4**, **Szívdesszert**
· Cím = szív+ desszert a szív, az egyik legfontosabb szervünk, illetve az érzelem, a szerelem központi helye.

 A desszertből kiveszünk egy-egy darabot mohón, lelkesen, s mégis lassan fogyasztjuk, engedjük, hogy minél tovább érezzük az ízeket.
·Alcím = „kis 21. századi temegén” konkrét időmeghatározás, saját korunkról szól.
· A kötet a szerelem külső és belső helyszíneit veszi számba, mint egy kis szerelmi enciklopédia a 21. századból a mozik, reggelek és esték, féltékenység és boldogság került középpontba.
· A szerelmet, mint témát változatos költői formákban járja körül az elégiától a makámáig (rímes próza), a szonettkoszorútól az SMS-versig = műfaji sokszínűség.
· Változatos, könnyed, játékos hang, melybe azért itt-ott keserűség is vegyül.
· Léleküdítőek rímjátékai (mosolyt csalnak az olvasó arcára)
· A kötetben található verseket két csoportra oszthatjuk
**1.**címes versek a tartalomjegyzékben feketével szedve, ezek külön, önálló művek, melyeknek központja a szerelem
**2.**cím nélküli versek tartalomjegyzékben arannyal szedve, szögletes zárójelben a kezdősor részlete található. Ezek a darabok egy szonettkoszorút adnak. A 14 különálló szonett első sorait összeolvasva egy értelmes egészet, mesterszonetett kapunk (15. szonett). Az előző mű utolsó sora, mindig a következő első sora.

**5, Néhány vers bemutatása**

**Boldogság**

A tévéhez leültünk
megnézni azt a filmet,
miről a műsorújság
megírta, hogy nagyon sok
vér fog majd folyni benne,
és ennek mind a ketten
örültünk, mert szeretjük
a filmeket, amikben
nagyon sok vér folyik. Te
két fázós lábad akkor
pólóm alá bedugtad,
kis talpad ráhelyezted
kövér, meleg hasamra,
úgy néztük ezt a filmet,
pisztáciát is ettünk.
De gyorsan elfogyott, és
félóra múlva kábé
szép, szőkített fejecskéd
a mellkasomra tetted,
én kissé hátradőltem,
a vállad átkaroltam,
és elnyomott az álom.

Most arra ébredek fel,
hogy vége már a filmnek,
a farpofák sajognak,
jól elzsibbadt a lábam,
és el van gémberedve
a vállam is rohadtul,
fejem nem dönthetem meg,
nincsen mögötte támasz,
valami ócska pornót
sugároz a csatorna,
éjfél is régen elmúlt.
A távirányitóért
nyúlnék, de el nem érem,
van egy pohárnyi kólám,
miből kiment a szénsav,
de azt sem érem el, mert
te rajtam fekszel éppen,
szemed becsukva tartod,
a szád kinyitva félig,
meleg fuvallatocskák
szállnak nyakamra onnét.

Kívánhatnék-e többet?

· Téma: életkép egy 21. századi szerelmes párról
· intertextualitás: megidézettek: Csokonai V. M. : Boldogság c. verse („Kívánhatnék-e többet?”), valamint Berzsenyi Osztályrészem c. versével is felellhető a kapcsolat („ Kegyes istenimtől/ Kérjek-e többet?”)
· Csokonai versében is ugyanezzel a témával találkozhatunk, mint Varrónál, a szeretett nővel eltöltött kellemes pillanatot, idillt idézi. Különbség: a kor!!
- Csokonai

*„Most jázminos lugasban*
*E nyári hűvös estén*
*Lillámmal ülök együtt..”*

- Varró

*„A tévéhez leültünk*
*megnézni ezt a filmet…”*

· Varró a Csokonai vers gondolatmenetét követi. A vers elején a két szerelmes együtt szórakozik, csak nem verses könyvvel, hanem a modern kor igényeinek megfelelően egy véres film megtekintésével, s emellé nem bort, hanem kólát és pisztáciát fogyasztanak.
· A két versben minden adott az idillhez, szeretett nő közelsége, szórakozás, együtt töltött pillanat.
- Csokonai becsüli a pillanatot, költői kérdésében mindenre kiható boldogság jelentkezik.
- Varró a 21. századi hősszerelmes is boldog, de tisztában van az idill szétbomlásának esélyével.

* 2. bekezdés a tökéletes pillanat szétfoszlását mutatja, hiszen álmából felébredve alvó kedvesének közelségét már akadálynak érzi a lírai én, mert szabad mozgásában gátolja. Ezek után teszi fel a kérdést *„Kívánhatnék-e többet?”*( feltesszük magunknak a kérdést ezek után, hogy a 21. század emberének csak ilyen kis, átmeneti boldogság jár?)

**SMS-vers #1**

azt írom+ 1 smsbe
hogy beléd vagyok esve
vágyak dobálnak partra kivetnek
billentyűzárát oldd ki szivednek

**SMS-vers #6**

sms6
hogy mondjam el milyen nagyon szeretlek én ha bakker
nem áll rendelkezésemre több csak 160 karakter

· Téma: szerelem
· Játékos rímek megmosolyogtatják az embert
· Forma modern kor, testközelinek érezzük
· Az információs társadalom hatását is megfigyelhetjük a versen SMS: tömör, rövid, rövidítések pl.: írom +
· Antipoétikus nyelvhasználat beszélt nyelvhez, városi folklórhoz közeli, ezért érezzük testközelinek ezt a 21. századi kis temegént.